《紫玉台》
明代·释今回

高台矗矗到无尘，大地风烟净不闻。松气鲜新昨夜雨，竹光深浅下方云。

西看江水两杯泻，北望林峦几雁群。金锡独摇天外影，更无人处自朝曛。

作者简介：今回，字更涉。东莞人。侍郎王应华仲子，原名鸿暹，字方之。诸生。其父与天然禅师为法喜之交，回少闻道妙。清圣祖康熙四年（一六六五），在雷峰落发受具，执侍左右，随师住丹霞，寻升记室。一日过溪，褰裳就涉，至中流遇江水暴涨，漂没巉石之下。清光绪《广州府志》卷一四一有传。